OzLabs/hebrew-wiki-articles huggingface dataset:
גרון עמוק (ווטרגייט)

[[מתחם ווטרגייט]]
גרון עמוק (באנגלית: Deep Throat) הוא השם שניתן למקור הסודי של עיתונאי הוושינגטון פוסט בוב וודוורד וקארל ברנסטין אשר עזר להם לחשוף את פרשת ווטרגייט. על פי וודוורד, "גרון עמוק" מעולם לא נתן להם מידע ספציפי, אלא אישר מידע ממקורות אחרים ונתן לו כיווני חקירה. השם ניתן למקור בעקבות הסרט הפורנוגרפי גרון עמוק שהיה פופולרי באותו הזמן.

קיומו של "גרון עמוק" פורסם לראשונה בספרם של וודוורד וברנסטיין "כל אנשי הנשיא" (שעובד לסרט מצליח ב-1976). על פי הספר, "גרון עמוק" חשש מאוד מחשיפתו, ומשום כך הפסיק לספק מידע בטלפון פן יוקלט, והחל להיפגש עם וודוורד וברנסטיין בשעות לילה בחניונים בוושינגטון. אם וודוורד רצה בפגישה הוא הציב עציץ בחלון דירתו, ואם "גרון עמוק" רצה בפגישה הוא דאג שהמספר 20 בתחתית העמוד בגיליון העיתון שהגיע לוודוורד יסומן בעיגול.

זהותו של "גרון עמוק" נשמרה עד לשנת 2005 בסוד והייתה ידועה רק לוודוורד, לברנסטיין ולעורך וושינגטון פוסט דאז בן בראדלי והייתה לסמל עמידה בהתחייבות עיתונאית לשמירה על חיסיון של מקורות, גם שנים ארוכות לאחר ההדלפה. וודוורד הבטיח מספר רב של פעמים שזהותו של המקור תישמר בסוד עד מותו של המקור, או עד שירשה לגלות את זהותו. וודוורד הכחיש טענות ש"גרון עמוק" הוא דמות פיקטיבית, וטען שאכן היה אדם אחד בממשל ניקסון שהיה המקור. אז היה ידוע רק שמדובר בגבר. שם שהיה פופולרי בבורסת השמות הוא אלכסנדר הייג, אך גם הוא וגם וודוורד הכחישו שהוא המקור.

ב־31 במאי 2005 פרסם המגזין "ואניטי פייר" כי מארק פלט, ששימש כמשנה לראש האף בי איי, הוא "גרון עמוק". וודוורד וברנסטיין המופתעים סירבו בתחילה לאשר את הידיעה בנימוק שהתחייבו לשמור את זהות המקור בסוד עד יום מותו, אך מאוחר יותר באותו יום, לאחר שקיבל את הסכמתם, אישר ה"וושינגטון פוסט" כי פלט היה המקור. מספר ימים לאחר מכן פרסם וודוורד מאמר, שבו פרט את השתלשלות האירועים שהובילה להיכרותו עם פלט לפני פרשת ווטרגייט.

==קישורים חיצוניים==
* 

== הערות שוליים ==

קטגוריה:פרשת ווטרגייט
פאנצרפאוסט

4 פאנצרפאוסט במארז המקורי. על צינור השיגור אזהרה מסילון האש הנפלט מאחור בעת הירי
פאנצרפאוסט (בגרמנית: Panzerfaust) היה מטול רקטות נגד טנקים ששימש את הצבא הגרמני במלחמת העולם השנייה. משמעות השם בגרמנית היא "אגרוף משוריין".

== כללי ==
הפאנצרפאוסט פותח ב-1942 כתחליף לנשקי נ"ט קודמים שהיו בשירות החי"ר הגרמני. הנשק כלל צינור שיגור חד פעמי, שהוטען מראש ברקטה נגד טנקים. אורך צינור השיגור היה כמטר, וקוטרו כארבעה עד שישה סנטימטר (תלוי בדגם). על החלק העליון של הנשק הותקנה כוונת אחורית פשוטה, והדק. לא הייתה כוונת קדמית, אלא נעשה שימוש בקצה העליון של ראש הנפץ. מקצהו הקדמי של הצינור בלט ראש הנפץ, שקוטרו היה 15 סנטימטר. ראש הנפץ היה מטען חלול, מה שאיפשר לו לחדור עד 170 מילימטר של שריון.

פאנצרפאוסט

הפנצרפאוסט היה פשוט וזול, קל יותר מהבזוקה האמריקאית, ויותר יעיל מהתול"ר הרוסי. המגבלה העיקרית של הפאנצרפאוסט הייתה טווחו הקצר. מיליוני פאנצרפאוסטים יוצרו ונופקו לצבא גרמניה. במהלך הקרב על ברלין מריצות מלאות בפאנצרפאוסטים סופקו למגינים. יתרונו העיקרי של הפאנצרפאוסט היה חוסר רתע בעת הירייה, מה שאפשר לילדים, נשים וזקנים להשתמש בו בבטחה.

== דגמים ==

במהלך המלחמה נבנו מספר דגמים:

=== פאנצרפאוסט 30 ===
זוהי הגרסה המקורית, שנכנסה לשירות באוגוסט 1943. המספר 30 שבשם מעיד על הטווח המקסימלי של 30 מטר.
ראש הנפץ שקל 2.9 ק"ג, מתוכם 800 גרם חומר נפץ. מהירות המעוף הייתה 30 מטר לשנייה והנשק כולו שקל 5.1 ק"ג.

=== פאנצרפאוסט 60 ===
זוהי הגרסה הנפוצה ביותר. ייצור החל באוגוסט 1944. הטווח עלה לשישים מטר, והפך את הנשק למעשי יותר. מהירות המעוף עלתה ל-45 מטרים לשנייה, הודות לצינור שיגור רחב יותר וחומר בעירה רב יותר ברקטה. גם הכוונת וההדק שופרו. הנשק המשופר שקל 6.1 ק"ג.

=== פאנצרפאוסט 100 ===
הגרסה האחרונה שיוצרה בכמות גדולה, מנובמבר 1944 ועד סוף המלחמה. הטווח עלה למאה מטרים, ומהירות המעוף ל-60 מטרים לשנייה. גם הפעם השיפורים בביצועים הושגו על ידי הגדלת הנשק. הכוונת שופרה והיו בה חורים ל-30, 60, 80 ו-150 מטרים. הערכים נכתבו על הכוונת בצבע זרחני על מנת לאפשר ירי בלילה. הפאנצרפאוסט 100 שקל 6.8 ק"ג.

=== פאנצרפאוסט 150 ופאנצרפאוסט 250 ===
הפאנצרפאוסט 150 נכנס לשירות בכמויות קטנות לקראת סוף המלחמה. הוא היווה שיפור משמעותי על קודמיו, בכך שאומנם כמות חומר הבערה ברקטה זהה לפאנצרפאוסט 100, אך מבנה הרקטה היה שונה. הרקטה הייתה דו-שלבית, ואפשרה מהירות מעוף של 85 מטרים בשנייה, כמו גם כושר חדירה עדיף. הנשק תוכנן לשימוש של עד 10 פעמים. 
פאנצרפאוסט 250 תוכנן להיכנס לייצור בספטמבר 1945, והמלחמה נגמרה לפני שתכנונו נסתיים.

בזמן המלחמה הקרה סופק לצבא גרמניה נשק נ"ט חדש, שנקרא פאנצרפאוסט 3.

== קישורים חיצוניים ==

* 

קטגוריה:רקטות נגד טנקים
קטגוריה:אמצעי לחימה גרמניים במלחמת העולם השנייה
חור לבן

חור לבן באסטרופיזיקה הוא גרם שמים היפותטי שמהווה היפוך הזמן של חור שחור, בכך שהוא פולט חומר ואנרגיה למרחב הסובב אותו. בעוד החור השחור סופח אליו כל חומר או קרינה המגיעים אל מעבר לאופק האירועים שלו, החור הלבן פולט אותם אל מעבר לאופק שלו.

עד היום לא נמצאו עדויות לקיומו של חור לבן כלשהו, אולם יש חוקרים המשערים כי המפץ הגדול הוא דוגמה לפעילותו של חור לבן. אסטרופיזיקאים רבים סבורים שחור לבן הוא הדרך שבה רוב היקומים נוצרו.

דרך נוחה להסביר את מהותו של חור לבן היא להמחיש את בליעתו של חומר על ידי חור שחור ולאחר מכן להפוך את כיוון הזמן, כך שנראה כי מתוך אזור נובעים אל היקום החיצוני חומר ואנרגיה.

בעבר נעשו ניסיונות להסביר את הקוואזרים המרוחקים כחורים לבנים, אולם רעיון זה נזנח לאחר שהוסברה הפעילות המתרחשת באזורי הקוואזרים כמקום הפולט קרינה רבה עקב החיכוך ועליית החום הרבה העוברת על החומר הרב מסביבו בהתקרבו למרכז הקווזאר (שהוא למעשה חור שחור).

לפי חלק מהמודלים הבעיה העיקרית במושג החור הלבן היא שהמקום שממנו נובעים החומר והאנרגיה אמור להיות ייחודיות שהאזור העוטף אותה אמור להיות בעל שדה כבידה כה גדול שיגרום לכל עצם הנופל לתוך החור הלבן להפוך אותו למעשה לחור שחור.

לחורים לבנים מייחסים תכונות פיזיקליות שלא נצפו בשום מקום והם זוכים להתייחסות במדע בדיוני: חורים לבנים מתקשרים בדרך כלל לחורי תולעת. בנוסף, לעיתים מציגים חורים לבנים כ"פתח ליקום אחר" ו"לזמן ומרחב אחרים". החור השחור הוא הפתח ששואב את החומר לתוכו, והחור הלבן הוא המוצא שפולט את אותו חומר מתוכו.


==קישורים חיצוניים==

* 

קטגוריה:אסטרופיזיקה
קטגוריה:חורים שחורים
טרפז שווה-שוקיים

טקסט=טרפז שווה-שוקיים. O היא נקודת מפגש האלכסונים

טרפז שווה־שוקיים הוא טרפז שזוויות הבסיס שלו שוות. בטרפז יש שני זוגות של זוויות בסיס, ואם הזוויות שוות בזוג אחד, הן שוות גם בשני. ההגדרה "מרובע בעל זוג צלעות מקבילות שצלעותיו האחרות שוות זו לזו" מתאימה לשני סוגי מרובעים: טרפז שווה-שוקיים, ומקבילית.

מקבילית שהיא גם טרפז שווה-שוקיים מוכרחה להיות מלבן. כל מלבן הוא טרפז שווה-שוקיים (על-פי ההגדרה המרחיבה, הרואה במקבילית סוג של טרפז).

כמו בכל טרפז, השטח של טרפז שווה־שוקיים שווה לממוצע חשבוני של אורך הבסיסים כפול הגובה.

==תכונות של טרפז שווה־שוקיים==

* הגובה העובר דרך מפגש האלכסונים הוא ציר סימטריה של הטרפז שווה השוקיים. לפיכך: 
** הגובה העובר דרך מפגש האלכסונים - חוצה את הבסיסים.
** אלכסוני הטרפז שווה-השוקיים שווים זה לזה (AC = BD).
** האלכסונים יוצרים עם הבסיסים משולשים שווי-שוקיים (<math>\ AO=DO</math>, <math>\ CO=BO</math>) ועם השוקיים שני משולשים חופפים.
* היחס בין החלקים של האלכסונים שווה ליחס בין הבסיסים: <math>\frac{AO}{CO} = \frac{DO}{BO} = \frac{AD}{BC}</math> (משפט תאלס).
* נסמן ב-<math>a = BC</math> וב-<math>b = AD</math> את ארכי הבסיסים, וב-<math>c = AB = CD</math> את אורך השוק. אורך האלכסונים הוא <math>\sqrt{ab+c^2}</math> (תוצאה של משפט פיתגורס במשולשים BDM ו-ABM).
* כל טרפז שווה-שוקיים הוא מרובע ציקלי, כלומר מרובע שניתן לחסום אותו במעגל.

=== טרפזים שווי-שוקיים מיוחדים ===

* טרפז שווה-שוקיים חוסם מעגל אם ורק אם השוק שווה לקטע האמצעים.
* בטרפז שווה-שוקיים שבו האלכסונים ניצבים זה לזה, הגובה שווה לקטע האמצעים, והשטח שווה <math>h^2</math>. הסיבה לכך היא שהבסיסים יוצרים עם האלכסונים 2 משולשים שווי-שוקיים וישרי זווית - בהם הגובה הוא תיכון ליתר (בסיס), לכן שווה למחצית היתר. לכן גובה הטרפז שווה למחצית סכום הבסיסים.
* בטרפז שווה-שוקיים שבו אחד הבסיסים שווה לשוק, האלכסונים חוצים את זוויות הבסיס השני.

==קישורים חיצוניים==
* 

קטגוריה:מרובעים
קטגוריה:צורות גאומטריות סימטריות
אסון הדבשה של בוסטון

אסון הדבשה של בוסטון התרחש בשכונות הצפוניות של בוסטון שבמסצ'וסטס, במזקקה של Purity Distilling Company, ב-15 בינואר 1919. באותו זמן, דבשה (מולאסה) הייתה הממתיק העיקרי בארצות הברית, והשתמשו בה כמרכיב בדברי מתיקה, כמו גם להכנת רום.

מכל דבשה בגובה 15 מ', שהכיל 9.5 מיליון ליטר של דבשה, התפוצץ. הפיצוץ היה חזק עד כדי כך שהקורות של מסילת ברזל מוגבהת סמוכה נקרעו ורכבת שעברה על גב מסילת הברזל, נפלה ממנה. מספר בניינים באזור קרסו, עקב הפיצוץ. הדבשה זרמה מהמכל ההרוס בגל בגובה שבין 2.5 ל-4.5 מטר ובמהירות של 56 קמ"ש. 21 אנשים נהרגו ו-150 נפצעו תחת גל הדבשה שמחץ וחנק רבים מהנפגעים עד מוות.<ref></ref> עבודות הניקיון נמשכו שבועיים והשתתפו בהן מעל 300 איש, שקרצפו את הדבשה מאבני הרחוב, מהתיאטראות, מהעסקים, מהמכוניות ומן הבתים. נמל בוסטון היה צבוע חום עד הקיץ. המזקקה שילמה 640,000 דולר דמי נזיקין (מקביל לכ-10 מיליון דולר כיום), כעשירית מן הנזק שנגרם, באחת מן התביעות היצוגיות הראשונות במסצ'וסטס.

סיבת התאונה לא התבררה עד היום. אחת ההשערות היא שהמכל מולא מעבר לקיבולתו בשל הבהילות לייצר דבשה עבור משקאות חריפים לפני אישור חוק היובש. השערה אחרת היא שהמכל התפוצץ עקב תסיסה בתוכו. השערה נוספת היא שהמכל הושפע מעליית הטמפרטורות החריגה באותו יום – הטמפרטורה עלתה מ-17° מתחת לאפס ל-4°, בפרק זמן קצר.

בתחילת שנות האלפיים נעשה שימוש במודלים הנדסיים מודרניים כדי לבדוק את הסיבה לפיצוץ, ונמצא שמכל הפלדה לא נבנה בהתאם לתקנות, הוא נבנה במהירות והיה במחצית העובי הנדרש. כמו כן אחוז המנגן בפלדה היה נמוך בהרבה מהתקן, ולכן היא נסדקה בקלות.

האסון הפך לחלק מהמורשת התרבותית של בוסטון, לא רק בגלל הנזק שנגרם, אלא גם בגלל הריח המתוק שמילא את השכונות הצפוניות במשך עשרות שנים לאחר האסון. על פי אחד הדיווחים העיתונאיים, "ריח המולסה נשאר במשך עשרות שנים והיה לחלק מהאווירה הייחודית של בוסטון."

==ראו גם==
* שיטפון הבירה של לונדון

==קישורים חיצוניים==

* [https://www.kan.org.il/podcast/item.aspx?pid=23550 מוות מתוק], פרק בהסכת "מינהר הזמן" בהגשת ערן מינהר, תאגיד השידור הישראלי.
* [https://podcasts.google.com/feed/aHR0cHM6Ly9mZWVkcy5zaW1wbGVjYXN0LmNvbS9DbUVXTVZTcQ/episode/YzI5OGZmMTYtMTY0ZC00NmRjLWEzZDQtODAzZTA5ODVlNzFj?sa=X&ved=0CAUQkfYCahcKEwiY9KX1ysX3AhUAAAAAHQAAAAAQCg אסון המולסה של בוסטון], פרק בהסכת "מה יש בזה" בהגשת קובי מלמד ואלעד יצחקיאן.
* [http://www.bbc.com/future/story/20160817-the-killer-flood-made-of-molasses The killer flood made of molasses] מאתר ה-BBC.

==הערות שוליים==

קטגוריה:1919 בארצות הברית
דבשה של בוסטון, אסון ה
קטגוריה:בוסטון: היסטוריה
קטגוריה:דליפות תעשייתיות
האזור הנייטרלי בין עיראק וערב הסעודית

האזור הנייטרלי בין עיראק וערב הסעודית
האזור הנייטרלי בין עיראק וערב הסעודית הוא שטח אדמה בגבול שבין ערב הסעודית ועיראק, שהוגדר ב-1922 במסגרת אמנת עוקייר לאחר משא ומתן בין סולטנות נג'ד לשלטונות המנדט הבריטי על מסופוטמיה, שקדם לעיראק המודרנית. הגבול בין שתי המדינות באזור הנייטרלי לא הוגדר באופן רשמי. הסכם נסיוני על חלוקת האזור הושג בשנת 1981, והחלוקה התבצעה בפועל בשנת 1983.

אזור נייטרלי דומה היה גם בין ערב הסעודית וכווית. הסיבה לאזורים הנייטרליים נעוצה באופי שוכני האזור בתחילת המאה ה-20. באותו זמן נדדו באזור שבטים בדואים נודדים שונים, ועל כן לא הייתה חשיבות רבה לנושא הגבולות. אולם, עם כניסת האימפריה הבריטית לאזור, לחצו הבריטים על המדינות למתוח באופן מדויק את הגבולות, כדי למנוע סכסוכים בעתיד ולשמור על השלום. בשטח שבין ערב הסעודית ועיראק שכן שבט הזפיר הבעייתי, ועל כן, בפרוטוקול עוקיר הוחלט שאף מדינה מהשתיים לא תבנה ביצורים ולא תציב חיילים בשטח, או לאורך הגבול בכלל.

המחלוקת נמשכה במשך שנים רבות. באזור הנייטרלי בין ערב הסעודית וכווית נתגלה נפט, ולכן החליטו שתי המדינות לחלק את השטח ביניהן. בשנת 1981, עקב פרוץ מלחמת איראן–עיראק, החליטו עיראק וערב הסעודית לחלק אחת ולתמיד את האזור הנייטרלי שביניהן, כדי לייצב את גבולן. ב-26 בדצמבר 1981 נחתם ההסכם בין המדינות, אולם מסיבה לא ברורה הוא לא הגיע לאו"ם או לכל מדינה אחרת, כך שמבחינת מדינות רבות האזור הנייטרלי עדיין קיים.

== ראו גם ==

* גבול עיראק–ערב הסעודית

==קישורים חיצוניים==

* [http://www.straightdope.com/classics/a3_304.html The Straight Dope אתר המסביר את טיבו של האזור הנייטרלי]

קטגוריה:עיראק: היסטוריה
קטגוריה:ערב הסעודית: היסטוריה
קטגוריה:ערב הסעודית: יחסי חוץ
עיראק
ערב הסעודית
קטגוריה:אזורים מפורזים
קטגוריה:טריטוריות נייטרליות
קטגוריה:ערכים שבהם תבנית בריטניקה אינה מתאימה
ננס שחור

ננס שחור (באנגלית: Black dwarf) הוא סוג של כוכב היפותטי ביקום. זה צפוי להיות מצבו הסופי של ננס לבן, לאחר שהפסיק לפלוט קרינה (כלומר אינו פולט עוד אור וחום) עקב התקררות הדרגתית. ננס לבן עצמו מהווה את השארית של כוכב עם מסה התחלתית של עד 8 מסות שמש.

לא התגלו ולא צפויים להתגלות ננסים שחורים ביקום, משום שהזמן הדרוש ליצירתם כנראה גדול מגילו הנוכחי של היקום.
השוואה מקורבת בין גודלם של ננס שחור או [[ננס לבן (בשחור), ננס חום (בחום), ננס אדום (באדום) והשמש (בצהוב)]]
השוואה מקורבת בין גודלם של [[חור שחור (בשחור), כוכב נייטרונים (בסגול) וננס שחור או ננס לבן (באפור)]]

== התפתחות ==

אחרי שכוכב בעל מסה התחלתית נמוכה מ-8 מסות שמש סיים לבצע היתוך גרעיני של היסודות הקלים (מימן בננס אדום ומימן והליום בכוכבים גדולים יותר) ומסתו לא מספיקה כדי לבצע היתוך של יסודות כבדים יותר (כגון פחמן, חמצן וחנקן) לחץ הקרינה לא מספיק כדי לשמור על שיווי משקל הידרוסטטי והכוכב קורס בשל כח הכבידה. התוצר הסופי הוא כוכב קטן (בסדר גודל של כדור הארץ) ודחוס, הקרוי ננס לבן. מסתו של כוכב זה לאחר השלת המעטפת נמוכה מגבול צ'נדראסקאר, כלומר קטנה מ-1.44 מסות שמש.

הננס הלבן מתקרר באיטיות רבה תוך פליטת קרינה תרמית, ובסופו של דבר הוא צפוי להפוך לננס שחור קר ואפל. למעשה, הוא מתקרר בתהליך של איבוד אנרגיה קינטית על ידי גרעיני האטומים, בעוד שהאלקטרונים ממשיכים להיות "חמים", משום שעקרון האיסור של פאולי מונע מהם לרדת לרמות אנרגיה נמוכות יותר.

תהליך ההתקררות מננס לבן לננס שחור לפי התאוריה יכול לקחת משמעותית יותר זמן מגיל היקום, כך שלא צפויים להיות ננסים שחורים ביקום בימינו.

== אפיון ==
גילוים של ננסים שחורים צפוי להיות קשה, גם אם הם אכן קיימים. לפי הגדרתם, ננסים שחורים הם גופים שאינם פולטים קרינה, כלומר הם נמצאים בשיווי משקל תרמודינמי עם קרינת הרקע הקוסמית, ועל כן גילוי ישיר שלהם בשיטות ספקטרוסקופיות בלתי אפשרי. גילוי ננס שחור יהיה אפשרי בעיקר על ידי השפעתו הכבידתית על בן הזוג שלו במערכת כפולה.

בנוסף על ננסים שחורים, קיימים ביקום מספר סוגי כוכבים שכמעט או בכלל אינם פולטים קרינה. ננסים חומים הם גופים דמויי כוכב שמסתם נמוכה מדי מהמסה הנחוצה ליצירת אנרגיה בעזרת היתוך גרעיני של מימן רגיל, אם כי הם מפיקים מעט אנרגיה בהיתוך מימן כבד. בניגוד לננסים שחורים (או לבנים) ננסים חומים אינם כוכבים מנוונים, מסתם נמוכה יותר וגם צפיפותם נמוכה.

כוכבי נייטרונים וחורים שחורים גם הם כוכבים שאינם פולטים קרינה בעצמם, וגם הם מהווים מצב סופי של חיי כוכב, אלא שמסתם גבוהה לפחות פי 10 (מעל גבול צ'נדראסקאר), ועל כן קל יותר לגלות אותם, הן בעזרת השפעתם הכבידתית על סביבתם, והן בעזרת פליטת קרינה מדיסקת הספיחה סביבם, אם זו קיימת.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:שלבים תאורטיים במחזור החיים של כוכבים
שחור
וגה

וֶגָה (Vega) הוא הכוכב הבהיר ביותר בקבוצת הכוכבים נבל והוא גם הכוכב החמישי בבהירותו בשמים והשני בבהירותו בשמי הצפון (אחרי ארקטורוס). וגה ממוקם כ-25 שנות אור מהשמש, והוא אחד מהכוכבים הבולטים בלילות הקיץ ומהווה את אחד מקודקודיו של משולש הקיץ. כאשר נקבע סולם הבהירות נראית של הכוכבים בשנת 1856 הוא הוגדר כך שבהירותו של וגה תהיה מדרגה 0.0, אך כיום, בעקבות מדידות מדויקות של עוצמת ההארה, התברר כי הבהירות האמיתית היא 0.03.

וגה הוא כוכב התקן למחלקה הספקטרלית A0Va.

==תכונות==
וגה הוא כוכב צעיר יחסית לשמש - גילו מוערך בפחות מחצי מיליארד שנים. זהו כוכב הסדרה הראשית מסוג ספקטרלי A0 V, צבעו לבן - כחלחל ועוצמת ההארה שלו היא פי 37 משל השמש. יחד עם סיריוס וארקטורוס, הוא בין הכוכבים הקורנים ביותר בסביבה הקרובה של מערכת השמש. 

השוואת גודל וצורה בין וגה (שמאל) ובין השמש (ימין)
וגה מסתובב סביב צירו במהירות גבוהה במיוחד - כ-274 ק"מ לשנייה. כתוצאה מכך קוטרו בקו המשווה גדול ב-23% מקוטרו בקטבים. בשל חוסר הסימטריה במבנה הכוכב, הטמפרטורה באזור הקטבים גבוהה יותר מאשר סביב קו המשווה ולכן גם עוצמת הקרינה הנפלטת מאזור הקטבים גדולה יותר מעוצמת ההארה סביב קו המשווה. וגה מפנה את אחד מקטביו לעבר כדור הארץ, ולו היה ציר הסיבוב שלו ניצב לקו הראיה אליו, הייתה עוצמת ההארה שלו קטנה בחצי.

וגה מתקרב למערכת השמש במהירות של כ-13.9 ק"מ לשנייה ובשל תהליך ההתפתחות שלו ככוכב הסדרה הראשית, עולה עוצמת ההארה שלו. כתוצאה מכך בעוד כ-210,000 שנים יהיה וגה הכוכב הבהיר ביותר בשמים.

לווגה יש הילה של אבק חם מסביבו, דבר העשוי לרמז על תהליך היווצרות של כוכבי לכת במרחק של כ-11 מיליארד ק"מ ממנו.

==היסטוריה==
12,000 שנים לפני הספירה הצביע ציר הסיבוב של כדור הארץ אל עבר וגה כך שווגה היה אז כוכב הציר הצפוני, אך בשל נקיפת ציר כדור הארץ מצביע כיום ציר הסיבוב אל הכוכב פולאריס. בעוד כ-12,000 שנים יחזור וגה להיות כוכב הציר הצפוני.

בשל בהירותו הבולטת, היה וגה מוכר ברוב התרבויות שמצפון לקו המשווה: בתרבות האינואיטית הוא נקרא "האשה הזקנה", אצל הפולינזים הצפוניים הוא נקרא "כוכב השנה" שכן מועד תחילת השנה נקבע על פיו. הכוכב היה מוכר גם באשור, שם נקרא "השופט השמימי", באכד, שם נקרא "חיי השמים" ובבבל, שם נקרא "שליח האור". במצרים העתיקה ובהודו הוא זוהה עם נשר ושמו בערבית היה "הנשר הצולל" (אנ-נאסר אל וואקי - النسر الواقع) והמילה "וואקי" שובשה לשמו הנוכחי. 

וגה היה הכוכב הראשון (חוץ מהשמש) שצולם כבר בשנת 1850 בשיטת דאגרוטיפ וכן הכוכב הראשון שבאורו התגלו קווי בליעה בשנת 1872.

==קישורים חיצוניים==

* 
* 

קטגוריה:כוכבי הסדרה הראשית מסוג A
קטגוריה:קבוצת הכוכבים נבל
קטגוריה:כוכבים בהירים
קטגוריה:קטלוג גליזה
אנטון אדריאן מוסרט

אנטון אדריאן מוסרט
אנטון אדריאן מוסרט (הולנדית: Anton Mussert, , 11 במאי 1894 – 7 במאי 1946) היה פוליטיקאי לאומני הולנדי ששיתף פעולה עם הכובשים הנאצים.
== חייו ==
מוסרט, מהנדס מים במקצועו, היה פעיל מצעירותו בתנועות לאומניות הולנדיות. בשנת 1931, עוד לפני עליית הנאצים לשלטון בגרמניה, הקים ביחד עם אחרים תנועה לאומנית בהולנד שנקראה "התנועה הנאציונל-סוציאליסטית של הולנד" . מראשיתה לא הזדהתה התנועה עם עקרונות המפלגה הנאצית הגרמנית במלואם, במצעה לא נכללו סעיפים אנטישמיים והיא שמה את הדגש על לאומיות הולנדית עם גוון סוציאליסטי. במרוצת הזמן התנועה הקצינה ואימצה עמדות אנטישמיות. בשנת 1936 נתקבל מוסרט אצל היטלר.

בתקופת הכיבוש הנאצי בהולנד הוא נהנה מתמיכתו של פריץ שמידט. הוא הציע להקים מדינה של "הולנד רבתי" שיכללו בה גם חבל פלנדריה בבלגיה וחלקים מצפון צרפת. הגרמנים דחו את ההצעה ומנעו ממוסרט השפעה של ממש על הממשל בהולנד.

בשנת 1941 ערכו הנאצים למוסרט ביקור מצולם במחנה הריכוז דכאו.

בשנת 1942 התירו הגרמנים למוסרט לכנות עצמו בתואר "מנהיג העם ההולנדי", אך היה זה תואר ריק מתוכן ומוסרט נשאר בגדר משתף פעולה ללא השפעה שלטונית אמיתית. מוסרט לא תמך ברדיפת היהודים וניסה גם להציל בודדים מהם. כן לא צידד מוסרט בהקמת לגיון המתנדבים ההולנדי בשנת 1941, אך היה חסר השפעה ממשית למנוע את הקמתו. הלגיון הוקם ומשך אליו כ־25,000 מתנדבים הולנדיים שלחמו בחזית הרוסית במסגרת הוואפן אס אס (האס אס הקרבי).

עם תום המלחמה נעצר מוסרט, הועמד לדין על בגידה והוצא להורג בירייה בהאג ב־7 במאי 1946, ימים אחדים לפני יום הולדתו ה־52.

==קישורים חיצוניים==

קטגוריה:הולנדים משתפי פעולה עם הנאצים
קטגוריה:פוליטיקאים הולנדים
קטגוריה:אישים שהוצאו להורג בארצות אירופה
קטגוריה:ראשי מדינות שהורשעו בפשעי מלחמה
קטגוריה:הולנדים שנולדו ב-1894
קטגוריה:הולנדים שנפטרו ב-1946
אסכולת שיקגו (סוציולוגיה)

בסוציולוגיה, אסכולת שיקגו מתייחסת לניסיון המהותי הראשון לחקור את הסביבה האורבנית על ידי שילוב של תאוריה ואתנוגרפיה בעיר שיקגו. במהלך שנות העשרים ושנות השלושים של המאה ה-20, סוציולוגיה אורבנית זוהתה עם המחקרים שהוצאו מבית הספר לסוציולוגיה של שיקגו.

חוקרים המשתייכים לאסכולה זו טענו כי בשל ההתפתחויות הטכנולוגיות והחברתיות החל משנות ה-20 של המאה העשרים, מעמדו של האזור הגאוגרפי המקומי כיחידה חברתית נמצא בנסיגה. אורח החיים העירוני תואר כמנוגד לאורח החיים הכפרי. היחסים הבינאישיים בעיר תוארו כיחסים משניים חלשים ושטחיים לא יציבים ביחס למבנה הקשרים המאפיינים קהילה כפרית. במאמרו: "אורבניות כאורח חיים" (1938), העמיד לואיס וירת, דמות מרכזית באסכולת שיקגו, תיאור שיטתי של כמה מן המאפיינים המרכזיים של העיר הגדולה. וירת' מאפיין את העיר באמצעות שלושה היבטים מרכזיים: גודל האוכלוסייה, דחיסות והטרוגניות חברתית. אצל וירת' מתקיימות הרחבה מושגית ותפיסה כוללת של מה שהוא מכנה "אורבניות", כלומר היבטים חברתיים ותרבותיים-עירוניים, כגון הפרדה מרחבית, מגעים חברתיים משניים והטרוגניות חברתית, המשתקפים בעמדות, במבנים אישיותיים ובדרך חיים.

==לקריאה נוספת==
* גאורג זימל, רוברט פארק, לואיס וירת, אורבניזם: הסוציולוגיה של העיר המודרנית.

==קישורים חיצוניים==
* 

קטגוריה:ערכים שבהם תבנית בריטניקה אינה מתאימה
קטגוריה:סוציולוגיה
קטגוריה:אוניברסיטת שיקגו
בעלי גלגול מלא

300px
בעלי גלגול מלא (שם מדעי: Endopterygota או Holometabola) הם חרקים מתת-מחלקה Pterygota המאופיינים במחזור החיים הייחודי של ביצה, זחל, גולם, בוגר. מחזור חיים זה נקרא גלגול מלא.

על-סדרה זו היא המגוונת ביותר בין על-הסדרות ומכילה כ-680,000 פריטים ברחבי העולם.

חרקים מסדרה זו מתפתחים בסדר הבא:
# ביצה
# פגית (זחל)
# גולם
# בוגר

הזחל והבוגר שונים מאוד במאפייניהם, דבר המאפשר ניצול של משאבים שונים בזמנים שונים. חלוקה כזו במחזור החיים מאפשרת הסתגלות לסביבה משתנה, לדוגמה בשינוי במקורות המזון בין עונות השנה. בדרך כלל הזחל מתמחה באכילה ובגדילה ואילו הבוגר מתמחה בתפוצה ורבייה. במהלך ההתגלמות, מתארגנות מחדש הרקמות בגופו של החרק וחלקיו השונים מתעצבים מחדש.

== סדרות תחת על-סדרה זו==
*סדרת פרפראים (Lepidoptera)
*סדרת שעירי כנף (Trichoptera)
*סדרת חיפושיות (Coleoptera)
*סדרת זבובאים (Diptera)
*סדרת דבוראים (Hymenoptera)
*סדרת ארוכי כנף (Mecoptera)
*סדרת פרעושים (Siphonaptera)
*סדרת כנף מניפתיים (Strepsiptera)
קבוצת רקומי-כנף (Neuropterida)
*סדרת כנפתנאים (Megaloptera)
*סדרת מרושתי כנף (Neuroptera)
*סדרת ארינחשאים (Raphidioptera)

==ראו גם==
*בעלי גלגול חסר
*על גלגול

==קישורים חיצוניים==

קטגוריה:טקסונים שתוארו בידי דייוויד שארפ
קטגוריה:חרקים
קטגוריה:בעלי חיים שתוארו ב-1898
מרוץ אופניים

מרוץ אופני כביש
מרוץ אופניים הוא ענף ספורט שבו נערכת התחרות ברכיבה על אופניים. קיימים מספר סוגי תחרויות המקובלים בענף זה:

* מרוץ אופני כביש – מרוצים הנערכים על כבישים סלולים. מרוצים אלה הם הענף הוותיק ביותר והענף שזוכה לפרסום הרב ביותר מבין סוגי המרוצים. בתוך עולם מרוצי הכביש ישנן כמה קטגוריות עיקריות: 
** מרוץ חד יומי – מרוצים הנערכים למספר שעות ביום אחד. מרוצים מפורסמים בני עשרות שנים מסוג חד יומיים הם הפריז-רוביי, ליאז'-בסטון-ליאז', ועוד. 
** מרוץ רב יומי – מרוצים המוזנקים יום אחר יום, בדרך כלל למספר ימים ועד לשלושה שבועות (גראנד טורס). מרוצי שלושת השבועות המוכרים הם הטור דה פראנס, הג'ירו ד'איטליה, והוואלטה של ספרד.
** מרוצי הקפות – מרוצים חד יומיים הנערכים בדרך כלל ברחובות ערים שנסגרו לטובת המרוץ, ומאפשרים לקהל לצפות ברוכבים במשך כל המרוץ. למרוצים אלה פעמים רבות אופי דינמי והתקפי, מרובי פניות והאצות. 

* מרוצי אופני הרים – הנערכים בתנאי שטח משובשים ודרכי עפר, הם ענף שהתפתח ב-25 השנים האחרונות וצובר פופולריות הולכת וגדלה (ראו למשל אליפות אירופה באופני הרים). בתחום מרוצי אופני ההרים מספר קטגוריות עיקריות: 
**קרוס קאנטרי (XCO) – מרוצים קצרים ואינטנסיביים יחסית (בין שעה לשעתיים בדרך כלל). מרוץ אופני ההרים באולימפיאדה היה מקטגוריה זו. 
**מרתון אופני הרים (XCM) – מרוצים ארוכים יחסית (שעתיים עד שש שעות לרוב) הן חד יומיים והן רב יומיים. דוגמה למרתון אופני הרים חשוב הוא המרוץ הרב יומי קייפ-אפיק בדרום אפריקה. 
**אנדורו (Enduro) – מרוצים המתנהלים במורד במסלולי רכיבה טכניים ותלולים בהם מתבצעים קטעי המדידה בהזנקות בדד, ובין מקטע אחד לשני ישנם קטעי התשה בהם מטפסים המתחרים חזרה כדי לצאת למקטע נוסף. 
**דאונהיל (Downhill) – מרוצים המתנהלים במורד במסלולי רכיבה טכניים ותלולים באופן קיצוני, בדרך כלל באתרי סקי. ההזנקות הן הזנקות בדד. העלייה לתחילת המסלול חזרה מתבצעת בדרך כלל ברכבלי הסקי ולא ברכיבה. 
*סייקלו-קרוס – שילוב של מרוץ על כביש ובדרכי עפר בוציות הכוללות מכשולים. סוג מרוצים זה פופולרי באירופה בעונת החורף.
* מרוץ אופני מסלול באצטדיון סגור – ולודרום (velodrome) -מרוצים של אופני מסלול. למרוצים אלו יש היסטוריה ארוכה, אך הם מוגבלים למדינות ולערים שבהן יש ולודרום ומספרן של אלו הוא קטן יחסית.
* מרוצים באופני BMX – אופני BMX זהו סוג מרוצים חדש יחסית, שצובר פופולריות בעולם בשנים האחרונות וצורף לתוכנית האולימפית באולימפיאדת בייג'ינג (2008)
*מרוצי עפר (גראבל) – תחום חדש יחסית של רכיבה שיצא מעולם הסייקלוקרוס. האופניים עצמם דומים אולם עברו התאמה לרכיבה למרחקים ארוכים בדרכי עפר ובניגוד לסייקלוקרוס הדגש פה הוא על סבולת למרחקים ארוכים.

==קישורים חיצוניים==

* [https://www.youtube.com/watch?v=Pv_tgrCwax0#t=214 מרוץ אופניים ברחובות], יומני כרמל אוקטובר 1950 <small><small>(התחלה 3:34)</small></small> 
*כתבות בנושא [https://bikepanel.com/tag/%D7%AA%D7%97%D7%A8%D7%95%D7%99%D7%95%D7%AA-%D7%90%D7%95%D7%A4%D7%A0%D7%99%D7%99%D7%9D/ תחרויות אופניים], אתר [https://bikepanel.com/ בייקפאנל].
* 

*
קטגוריה:אופניים
קטגוריה:ספורט קבוצתי
קטגוריה:ספורט אולימפי
אופניים
יזנוב גדול

יזְנוּב גדול (שם מדעי: Rhinopoma microphyllum) הוא עטלף חרקים גדול יחסית משקלו 16-45 גרם, אורך האמה 59-71 מ"מ<ref></ref>, מוטת כנפיו כ-37 סנטימטר. הזכרים גדולים במקצת מהנקבות.
לקראת סוף הקיץ אוגרים היזנובים שומן רב באזור רגליהם האחוריות, המסייע להם ככל הנראה להעביר את החורף מבלי להיזון.
אתרי קינון ואזורי [[שיחור מזון של היזנוב הגדול בצפון הארץ בחודשי הקיץ. הנקבות (ורוד) טורפות חרקים בשפכי נחלי רמת הגולן אל צפון-מזרח הכנרת, בעוד הזכרים (כחול) טורפים חרקים על מצוקי אצבע הגליל הקרירים יותר.]]
מקור שמו של היזנוב הוא בזנבו הארוך והחופשי מקרום התעופה. אורך הזנב כ-6 סנטימטר ובקצהו שערה רגישה המשמשת ככל הנראה לגישוש.

היזנוב הגדול מצוי בארץ ישראל לאורך בקעת הירדן מעמק החולה ואצבע הגליל ועד דרום מדבר יהודה. הוא חודר לאזור הים תיכוני באזור הכרמל. על פי מחקר ישראלי שנערך בשנים 2003-2011, נוהגות נקבות היזנוב הגדול לשחר למזון בשפכי נחלי רמת הגולן אל צפון-מזרח הכנרת, בעוד הזכרים משחרים למזון על מצוקי אצבע הגליל.

היזנוב הגדול ניזון בחרקים מעופפים, במיוחד חיפושיות ודבוראים. משתמש באקולוקציה במאפייני QCF בתדרים 22-33kHz.

== ראו גם ==
* יזנוב קטן

== קישורים חיצוניים ==

* [http://www.iucnredlist.org/search/details.php/19600/summ יזנוב גדול] באתר [http://www.iucnredlist.org/ הרשימה האדומה של IUCN]
* יזנוב גדול באתר [http://www.wildisrael.com/content/%D7%99%D7%96%D7%A0%D7%95%D7%91%D7%99%D7%99%D7%9D-rhinopomatidae עטלפי ישראל]
* 
* 

== הערות שוליים ==

קטגוריה:בעלי חיים שתוארו ב-1792
קטגוריה:טקסונים שתוארו בידי מורטן תראן בריניך
קטגוריה:יזנוביים
קטגוריה:ארץ ישראל: עטלפים
קטגוריה:מרוקו: יונקים
קטגוריה:סומליה: יונקים
קטגוריה:טנזניה: יונקים
חסיין פארס (חבר הכנסת)

חסיין פארס (בערבית: حسين فارس; 18 בספטמבר 1936 – 28 באפריל 2021) היה איש ציבור ערבי ישראלי, שכיהן כחבר הכנסת מטעם מפ"ם ומרצ.

==ביוגרפיה==
פארס נולד בכפר שעב. למד בבית ספר תיכון בכפר יאסיף, קיבל תואר ראשון במזרחנות וספרות באוניברסיטת חיפה.

כיהן כרכז תנועת הנוער הערבי החלוצי, חבר הנהלת החטיבה הצעירה של מפ"ם, חבר הנהלת הסתדרות המורים, עורך ראשי של ביטאון מפ"ם במגזר הערבי, יו"ר הוועד הפועל נגד גזענות ולמען דו-קיום בגליל המערבי.

בשנת 1988 נבחר לראשונה לכנסת ה-12 מטעם מפ"ם והיה לנציג הערבי ברשימה ששינתה את שמה אחר כך ל"מרצ".

בכנסת כיהן כחבר בועדת החינוך והתרבות עד 1992.

בבחירות לכנסת ה-17, לכנסת ה-18, לכנסת ה-19 ולכנסת ה-20 הוצב במקום סמלי ברשימת מרצ.

נפטר ב-28 באפריל 2021.

== קישורים חיצוניים ==
* 

==הערות שוליים==

קטגוריה:חברי הכנסת מטעם מפ"ם
קטגוריה:חברי הכנסת מטעם מרצ
קטגוריה:חברי כנסת ערבים
קטגוריה:חברי הכנסת השתים עשרה
קטגוריה:פעילים פוליטיים אסלאמיים
קטגוריה:בוגרי אוניברסיטת חיפה
קטגוריה:כפר יאסיף: חברי הכנסת
קטגוריה:ישראלים שנולדו ב-1936
קטגוריה:ישראלים שנפטרו ב-2021
שאנון (נהר)

נהר שאנון (אירית: Abhainn na Sionainne, an tSionainn, an tSionna) הוא הנהר הארוך ביותר באירלנד, וכן באיים הבריטיים. הנהר, שמחלק את אירלנד לחלק מזרחי (לנסטר) ומערבי (קונכט), היה מאז ימי קדם ציר תחבורה ימי חשוב. אורכו של הנהר הוא כ-360 ק"מ והוא נשפך לאוקיינוס האטלנטי לכיוון מערב ליד העיר לימריק, כאשר בתוך העיר הוא פונה צפונה. הראשון שמיפה את הנהר היה תלמי.

זהו הנהר הארוך ביותר ובעל הספיקה הגבוהה ביותר באיים הבריטיים. לאורכו נמצאים מספר אגמים ביניהם לוג אלן (Lough Allen), לוג רי (Lough Ree) ולוג דרג (Lough Derg). הנהר מנקז אליו גם נהרות קטנים יותר כמו נהר סאק (River Suck) ונהר ברוסנה (River Brosna). בארדנהקרושה (Ardnacrusha) ישנה תחנת כוח הידרואלקטרית השייכת ל-ESB) Electricity Supply Board) המייצרת חשמל ממימי הנהר.

אוליבר קרומוול אמר פעם שהאירים "ילכו לעזאזל או לקונכט", ובכך רמז לאפשרות הבחירה שלהם להגר לצידו השני של הנהר או למות.

==ראו גם==
* נמל התעופה שאנון
==קישורים חיצוניים==

* [https://web.archive.org/web/20071211223738/http://www.iol.ie/wmeathtc/acl/shannon.htm נהר שאנון]
* 

קטגוריה:אירלנד: נהרות ונחלים
קטגוריה:נהרות הנשפכים לאוקיינוס האטלנטי
בתיסקף

הבתיסקף "טריאסטה"
FRNS III
בתיסקף היא צוללת מאוישת קטנה המיועדת לצלילה למקומות עמוקים במיוחד. הבתיסקף מורכב מתא לצוות (עם מקום ל-2 עד 3 אנשים), הדומה לבתיספרה, ומעליו מצוף הממולא בנוזל קל ממים, כגון בנזין, וזבורית. כדי להעלות את הכלי ממעמקים, משחררים את הזבורית, שהיא אוסף של כדורי ברזל קטנים הנמצאים במיכל מיוחד בצורת משפך, ומוחזקים על ידי אלקטרומגנט בפתחו. הבתיסקף מונע באמצעות מנוע חשמלי, המוזן מסוללות, ויכול לנוע למרחק של מספר קילומטרים.

הבתיסקף הראשון היה "FNRS-2", שנבנה בידי הממציא השווייצרי אוגוסט פיקאר. הצוללת נבנתה במימון הקרן הלאומית למחקר מדעי של בלגיה (ראשי תיבות: FNRS) ונקרא על שמה (FNRS-1 היה כדור פורח שנבנה על ידי פיקאר במימון הקרן הבלגית). הבנייה החלה בשנת 1937 והסתיימה רק ב-1948, בעקבות הפסקת הפיתוח בזמן מלחמת העולם השנייה.

== צלילות ==
ב-26 באוקטובר 1948 בוצעה צלילת ניסיון של הבתיסקף במים רדודים בעומק של 24 מטר שהוכתרה בהצלחה. ב-3 בנובמבר באותה השנה צלל הבתיסקף לעומק של 1,400 מטר בקירוב. באותה השנה הפסיקה קרן FNRS הבלגית את מימון הפרויקט, וה-FNRS-2 נמכרה לחיל הים הצרפתי שפיתח אותה ל-FNRS-3.

הבתיסקף השני, "הטריאסטה", עוצבה ותוכננה גם כן על ידי פיקאר ונבנתה באיטליה. אורכה של הצוללת היה 15 מטר, מכלי הציפה שלה היו מלאים ב-22,000 גלונים של הפטאן וכן חוברו שני מכלי זיבורית של מים לכל אחד מצדדיה.

בתחילת שנות ה-50 צללו שתי הצוללות במקביל ושיפרו את שיאי העומק בזו אחר זו: באוגוסט 1953 ה-FNRS-3 הגיעה לעומק של 2,100 מטר בקירוב (6,900 רגל) והטריאסטה צללה לעומק של 3,150 מטר בקירוב (10,300 רגל). בפברואר 1954 שברה ה-FNRS-3 את השיא של הטריאסטה מ-1953 וצללה לעומק של 4,050 מטר (13,290 רגל; 900 מטר יותר מהשיא של הטריאסטה מ-1953) כ-160 ק"מ מחופי דקר, סנגל.

אנימצית צלילה באמצעות בתיסקף: בתהליך הירידה מתמלאים תאי הציפה במים ומטען הזיבורית מלא. בתהליך העלייה משתחרר מטען הזיבורית ותאי הציפה מתרוקנים "הטריאסטה", נרכשה על ידי צבא ארצות הברית ב-1958 תמורת רבע מיליון דולר. ב-23 בינואר 1960 צללו דון וולש, קצין בצי האמריקאי, וז'אק פיקאר, בנו של מתכנן הכלי אוגוסט פיקאר, לנקודה העמוקה ביותר המוכרת, תהום צ'לנג'ר שבשקע מריאנה, בצפון-מערב האוקיינוס השקט. ההנחה הייתה שבעומק זה אין זרמים ושניתן יהיה להשליך במקום פסולת רדיואקטיבית. הצלילה ארכה כ-5 שעות ובסופה הגיעה הטריאסטה לעומק של 10,911 מטרים. שום כלי שיט אחר לא צלל עד אז לעומק דומה. הצוות גילה כי גם בעומק זה קיימים יצורים חיים, ומכאן כי קיימים זרמים המביאים חמצן חדש גם בעומק זה. הטריאסטה שהתה כ-20 דקות על הקרקעית לפני שהחלה במסע חזרה אל פני הים.

רק בשנת 2012 התרחשה צלילה מאוישת נוספת לקרקעית תהום צ'לנג'ר, כשג'יימס קמרון צלל לקרקעית עם הצוללת "דיפסי-צ'לנג'ר" (Deepsea Challenger), אם כי צלילות לא מאוישות התרחשו עוד ב-1995 על ידי היפנים וב-2009 על ידי המכון האוקיינוגרפי בוודס הול.

== ראו גם ==
* בתיספרה

== לקריאה נוספת ==
* פיר דה לאטיל, כובשי המצולות: מן הנאוטילוס עד הבאתיסקאף, תרגום מצרפתית של De Nautilus au Bathyscophe, תרגם: דניאל שר, הוצאת מסדה, 1964, עמודים 175-130.

==קישורים חיצוניים==

* 
* ערן מינהר, [https://www.kan.org.il/Podcast/item.aspx?pid=11130 ״תמרון פיקארד״ - על משפחת פיקארד], בפודקאסט ״מינהר הזמן״, ״כאן״, תאגיד השידור הישראלי
* 
* נאוה רשב"א,[https://2020-uploaded.fresh.co.il/2020/10/16/87804574.pdf#65 הבטיסקפ המפורסם טרייסטה], 'מערכות ים' מ"ז מאי 1960, עמ' 65.

קטגוריה:צוללות
קטגוריה:בלגיה: המצאות
פונטה וקיו

פונטה וקיו (באיטלקית: Ponte Vecchio - "הגשר הישן") הוא גשר עתיק בעיר פירנצה שבטוסקאנה, העובר מעל נהר הארנו. הגשר מפורסם בזכות הבניינים הבנויים מעליו וממשיכים את העיר גם מעל המים.

הגשר נבנה לראשונה מעץ בידי הרומאים, ובשנת 1117 נהרס בשיטפון. הוא נבנה מחדש, הפעם מאבן, ונהרס בשנת 1332 עקב שרפה. הגשר הנוכחי הוקם בשנת 1345, ובמהלך השנים נבנו עליו חנויות, המעניקות לו את מראהו המיוחד. בעבר שימש הגשר בעיקר לקצביות; עם השנים, כדי לסלק מפגעי ריח מהגשר וסביבתו, הוצאו ממנו הקצביות, ואת מקומן כיום תופסות בעיקר חנויות תכשיטים, יצירות אמנות ומזכרות. מעל הגשר, בקומה שנייה, הוקם ב-1564 מסדרון וזארי שנועד לקשר את פאלאצו וקיו עם פאלאצו פיטי דרך גלריית אופיצי כמעבר פרטי לקוזימו הראשון דה מדיצ'י, דוכס טוסקנה.

ב-4 באוגוסט 1944 נמנע הצבא הגרמני הנסוג מלהרוס את הגשר, אף שהרס את כל הגשרים האחרים באזור. נטען שההימנעות מהריסת הגשר נבעה מהוראה מפורשת של היטלר.

== קישורים חיצוניים ==

* 

<gallery widths="300" heights="280" perrow="3">
קובץ:River arno Passing through Florence.jpg|מבט על נהר הארנו מהגשר
קובץ:Augustus Burke - Ponte de Vecchio, Florence.jpg|פונטה וקיו, איור מאת אוגוסטוס ניקולס בורק
קובץ:PonteVeccio-Firence InscriptionGerhardWolf.jpg|לוח זיכרון על פונטה וקיו לגרהרד וולף, קונסול גרמניה בפירנצה במלחמת העולם השנייה, חסיד אומות עולם והאדם שהציל את פונטה וקיו מחורבן
קובץ:Monument to Benvenuto Cellini (Florence)-Ponte Vecchio.jpg|מונומנט לבנוונוטו צ'ליני 
</gallery>

קטגוריה:פירנצה: מבנים
קטגוריה:איטליה: גשרים
פריסקופ

פריסקופ צבאי ידני:
<br>1 - עינית <br>
2 - פריזמה דיאגונלית <br>
3 - ידית אחיזה<br>
4 - 6 - עדשות הגבהה<br>
5 - גוף הפריסקופ<br>
7 - עדשות שדה<br>
8 - עדשות<br>
9 - פריזמה דיאגונלית ראשית<br>
10 - חלון
סכימה של פריסקופ
פריסקופ אופטי לצוללות מתקופת מלחמת העולם השנייה מתוצרת חברת "צייס"
פריסקופ הוא מכשיר אופטי המאפשר להפנות את קו הראייה באמצעות מראות וכך לקבל זווית ראייה המתקבלת ממקומות שהגישה אליהם קשה או בלתי אפשרית. פריסקופ פשוט מורכב מצינור שבו שתי מראות המונחות זו מול זו במקביל ובזווית של 45° מהקו המחבר ביניהן.

==שימושים==
הפריסקופים הראשונים נמכרו כבר ב-1430 על ידי יוהאן גוטנברג, (הידוע יותר בשל תרומתו לדפוס). הם שימשו במהלך פסטיבלים והתכנסויות כדי לצפות במתרחש מעל ראשי האנשים בקהל.

שימוש בפריסקופים הפך לנפוץ ושימושי במיוחד בכלים צבאיים סגורים כגון טנקים, נגמ"שים וצוללות המאפשר להם תצפית מנקודה נסתרת או מוגנת. בצוללות מאפשר הפריסקופ לאנשי הצוות לצפות החוצה מן הצוללת בלא שזו תאלץ לעלות מעל פני המים.

השימוש הצבאי הראשון בפריסקופ נעשה במלחמת האזרחים האמריקנית בשנת 1861, במהלכה השתמשו צוללות בפריסקופ שהיה מבוסס על פריזמות. במהלך מלחמת החפירות במלחמת העולם הראשונה השתמשו חיילים בפריסקופים מתוך שוחות ותעלות על מנת לצפות במתרחש בחוץ מבלי להחשף.

==פריסקופ מודרני==
פריסקופ מודרני שבו נעשה שימוש בצוללות לשימוש צבאי, מורכב מעדשות מגדילות ומתפקד גם כטלסקופ. בפריסקופ מודרני נעשה שימוש בפריזמות ובמערכת החזרה גמורה במקום שימוש במראות וזאת מכיוון שפריזמות בניגוד למראות אינן זקוקות לציפוי על פני משטחי ההחזרה ולכן הן צלולות יותר, ומאפשרות איכות תמונה טובה יותר.

בדרך כלל מורכבים עליהם גם אמצעים נוספים כגון מכ"ם ואמצעי טיווח לנשק וכן אנטנות שונות.
פריסקופ בצוללת מופעל באמצעים הידראולים ועליו להיות קשיח על מנת לעמוד במעמס הגרר בעת תנועת הצוללת במים.

בצוללות לשימוש צבאי מותקנים בדרך כלל שני פריסקופים. אחד לשימושי ניווט וצפייה, והשני לצורכי טיווח מטרות. טלסקופ הצפייה מאפשר מבט בגזרה רחבה אל היעד המבוקש, מגובה פני הים ועד לזווית אנכית לחלוטין, ובדרך כלל אינו מצויד באמצעי הגדלת תמונה. לעומת זאת פריסקופ הטיווח ההתקפי מאפשר מבט בזווית צרה יותר אך בהגדלה משמעותית של האובייקט הנצפה.

הפריסקופ הארוך בעולם הוא באורך 27 מטר ונמצא בכור גרעיני באיידהו, הוא משמש לצפייה בריאקציה של תהליכים גרעיניים.

==קישורים חיצוניים==

* 
* 

קטגוריה:הממלכה המאוחדת: המצאות
קטגוריה:מכשירים אופטיים
מיצר (מושב)

מֵיצָר הוא מושב עובדים של התק"ם השוכן בדרום רמת הגולן, בתחומי המועצה האזורית גולן. היישוב נמצא בגובה של 355 מטרים מעל פני הים, בקרבת נחל רוקד ונחל מיצר, והוא הדרומי ביותר מבין היישובים השוכנים לאורך גבול ישראל – סוריה, כשלושה ק"מ מצפון-מערב למשולש הגבולות ישראל-סוריה-ירדן.

היישוב קרוי על שם המבנה הטופוגרפי של השטח: שני יובלי נחל מיצר, העובר סמוך ליישוב ונשפך אל הירמוך, חוצים את פני רמת הגולן ויוצרים מצר יבשה.

==היסטוריה==
מיצר הוקם כהיאחזות נח"ל ב-1981 על ידי גרעין נח"ל של תנועת "המתנחל הצעיר", ולאחר שנתיים הפך ליישוב קבע. בתחילה הכוונה הייתה להקים במקום היאחזות נח"ל, אולם התנועה המיישבת בחרה לקיים במקום מיד יישוב קבע. בשנת 1986 הוקמה במקום רפת. ב-1989 נטשו אותו מרבית חבריו עקב משבר חברתי, ובמקומם באו חברי גרעין קלע מצפון הגולן.

כלכלת היישוב מתבססת על חקלאות שלחין (גידולי כותנה, אבוקדו ואגוזי פקאן). כמו כן יש ביישוב לול פיטום ורפת חלב. היישוב הוא אחד מארבעת היישובים השותפים בכפר הנופש חמת גדר.

בשנת 2010 הוחלט לפרק את הקיבוץ בעקבות תת-אכלוס. מאז קלט היישוב משפחות חדשות לטובת הקמת המושב. בשנת 2015 שונה סיווג היישוב מקיבוץ למושב. המושב מושתת על שלושה עקרונות: חקלאות, קהילה וחינוך. כיום ישנם במיצר 40 משפחות חדשות שמהוות רוב מוחלט ביישוב. הקהילה עדיין קולטת משפחות במטרה לייצר מקום של עבודה עצמית, שיתופי פעולה ויוזמה.

בצמוד למיצר פועלת מכינה קדם צבאית – המדרשה למנהיגות חברתית במיצר. המכינה קיימת משנת 1998 וכיום עומד בראשה ליעד סולנקו.

==לקריאה נוספת==
*מיכה לבנה, גולן - 20 שנה ועוד 2000, משרד הביטחון – ההוצאה לאור, 1993

==קישורים חיצוניים==

*
*[https://www.golan.org.il/place/?itemid=%7BAE7CE43E-F55C-4774-993C-6615002211CE%7D מיצר], באתר הגולן
* [http://www.mapa.co.il/NG/buildrecord_Free.asp?id=3968&subjectID=15&sortBy=1&sortDir=1&textSearch=%EE%E9%F6%F8&pageNum=1&SearchIn=name מיצר], באתר "מפה"
==הערות שוליים==

קטגוריה:קיבוצים לשעבר
קטגוריה:היאחזויות נח"ל
קטגוריה:יישובים שהוקמו ב-1981
*
כריסטופר מרלו

כריסטופר מרלו (באנגלית: Christopher Marlowe; 26 בפברואר 1564 - 30 במאי 1593) היה מהמחזאים האנגלים החשובים של העידן האליזבתני.

== חייו ==
מרלו נולד בעיר קנטרברי שבמחוז קנט, אנגליה, ולמד באוניברסיטת קיימברידג'. במשך חייו הקצרים אך מלאי ההרפתקאות (ייתכן שהיה סוכן כפול), הספיק לכתוב חמש טרגדיות שהצלחתן הייתה רבה והשפיעו רבות על בני תקופתו, המפורסם בהם הוא ויליאם שייקספיר. 

מרלו קנה את עולמו בכך שהחדיר לעולם התיאטרון האנגלי שימוש בחרוזים לבנים, מה שאיפשר דיבור דרמטי הקרוב למציאות הרבה יותר מהשירה המחורזת של המחזאים שקדמו לו.

מרלו נרצח ב-1593, אך נסיבות הרצח המדויקות שרויות באפלה. בשל אי-הבהירות סביב התיגרה שבה מצא את מותו, בפרוור הלונדוני דפטפורד, צצו תאוריות קשר רבות סביב מותו. יש האומרים שמרלו הוא המוח האמיתי מאחורי יצירות המופת של שייקספיר. התאוריה, שאינה מקובלת על חוקרים רציניים, גורסת כי מרלו ביים את מותו משום שנרדף, ברח לאיטליה ופרסם את כתביו באמצעות השחקן ויליאם שייקספיר. השערה מקובלת יותר מייחסת את מותו לפעילותו הוודאית בשירות החשאי של המלכה אליזבת.

התאוריה שמרלו עומד מאחורי יצירותיו של שייקספיר, מבוססת בין השאר על העובדה שבמחזותיו משולבים תיאורים מדויקים של מקומות ברחבי אירופה בהם שייקספיר מעולם לא ביקר. כמו כן, עולה מניתוח צוואתו של שייקספיר כי ספרייתו הפרטית הייתה דלה ביותר באופן שאינו מתיישב עם הידע וההשכלה שהפגין ביצירותיו. זאת בהשוואה לצוואות של משכילים בני דורו של שייקספיר שספרייתם העשירה עמדה בלב הצוואה שלהם.

יצירתו "דוקטור פאוסטוס", שנכתבה בעקבות "אגדת פאוסט", היוותה השראה מסוימת ליצירתו המפורסמת של המחזאי הגרמני יוהאן וולפגנג פון גתה, ומאוחר יותר גם לאופרה "פאוסט" של המלחין הצרפתי שארל גונו.

ביולי 2019 יצא לאור בהוצאת קמין, תל אביב, תרגום ראשון לעברית של "היהודי ממלטה". ד"ר דוני ענבר שתרגם את המחזה, הוסיף מבוא והערות. במחקרו, ענבר מגיע למסקנה שייתכן שכריסטופר מרלו חיבר את המחזה בהשראת דמותו של דון יוסף נשיא, ושהדרמה אינה בהכרח רוויית מוטיבים אנטישמיים, כפי שמייחסים לה.

==מחזותיו==
* טמבורליין (שני חלקים)
* דוקטור פאוסטוס. עברית: מאיר ויזלטיר, ההוצאה לאור של אוניברסיטת תל אביב, 2011
* היהודי ממלטה. עברית, מבוא והערות: דוני ענבר, הוצאת קמין, 2019
* אדוארד II. נוסח עברי, אחרית דבר והערות: מאיר ויזלטיר, הוצאת דביר והמפעל לתרגום ספרות מופת, 2009
* הטבח בפריז
* דידו, מלכת קרתגו

==ראו גם==
*שאלת זהותו של מחבר מחזות שייקספיר

==לקריאה נוספת==
* כריסטופר מארלו – קטע מתוך 'הרו ולאנדר' (מאנגלית: רונן סוניס), דחק - כתב עת לספרות טובה, כרך ג', 2013.

==קישורים חיצוניים==

* 
* 
* מאיר ויזלטיר, [http://www.text.org.il/index.php?book=1103042 אחרית הדבר לספר "דוקטור פאוסטוס"], ההוצאה לאור אוניברסיטת תל אביב, 2011
* 
* 
* 
* 
* זאב גלילי, [http://www.zeevgalili.com/?p=6551 מי כתב את הזוהר הקדוש ומי כתב את מחזות שקספיר], באתר "היגיון בשיגעון"
* 
* 
* 
* 

קטגוריה:מחזאים אנגלים
קטגוריה:ילידי 1564
קטגוריה:נפטרים ב-1593
חידה מכנית

חידה מכנית (או פאזל מכני) היא חידה שבה יש לפתור בעיה מכנית, כגון פירוק של חפץ מסוים או סידורו באופן מיוחד. בחידה מכנית על הפותר להפעיל לא רק את מוחו, אלא גם את ידיו. המהות הפיזית של החידה המכנית מוסיפה רכיבים נוספים של חשיבה לפתרון, כגון חשיבה מרחבית ותכנון מראש.

==קטגוריות==

===חידת קומבינציה===
192x192 פיקסלים
(החידה הידועה בשם "פאזל", שבה יש לסדר תמונה מסוימת שפורקה לעשרות או מאות חלקים המשתלבים זה בזה, היא קטגוריה מיוחדת של חידות מכניות) 

בסוף המאה ה-19 זכתה לפרסום רב "חידת ה-15", שבה יש לסדר 15 לוחיות בלוח בן 16 משבצות, באמצעות הזזה של לוחיות אל המשבצת הריקה שעל הלוח. משחק דומה הוא "שעת שיא", משחק שבו צריך להזיז כלים בצורת מכוניות על גבי לוח דומה על מנת לאפשר מעבר למכונית אחרת. שני משחקים אלה נקראים (בתרגום חופשי מאנגלית) פאזלי בלוקים זזים.

חידת קומבינציה תלת-ממדית שהופיעה כחידה מכנית שזכתה לתפוצה עצומה בשנות השבעים של המאה ה-20 היא חידת הקוביה ההונגרית, החידה המכנית הפופולרית ביותר. ממציאה של חידה זו, ארנה רוביק, המציא גם חידות מכניות נוספות, פחות פופולריות.

דוגמה אחרת לחידה מסוג זה היא חידת מגדלי האנוי, שבה יש להעביר סדרה של דסקיות ממוט אחד לאחר, תוך הקפדה על כללי ההעברה. חידה זו נמצאת בקטגוריה זו כי רק סדר פעולות נכון יאפשר את העברת כל הדסקיות כנדרש. 

===חידת פירוק===

פתרון פאזלים מכניים מקטגוריה זו נעשה על ידי פירוק של מספר חלקים או פתיחה. בתוך חידות הפירוק נכנסים גם חידות עם מנגנון פתיחה נסתר. 

קופסאות הנקראות קופסאות סודיות או פאזלי קופסה, המאוד פופולריות ביפן, נכללות בקטגוריה זו. בחידות אלו ניתן למצוא מנגנונים שונים, בדרך כלל נסתרים מן העין, ביניהם לוחות נסתרות שיש להזיז, מגנטים, פינים או מיסבים כדוריים. 

בקטגוריה זו נכללים גם פאזלים מסוג מנעול. אלה הם מנעולים המעוצבים באופן מיוחד, או מנעולים רגילים שעברו שינוי. גם כאן יש מנגנון נסתר שעל הפותר לגלות. 

=== חידת הרכבה ===
בחידת הרכבה הפותר מקבל חלקים שבאמצעותם יצטרך להרכיב משהו. למשל, בטנגרם, על הפותר להרכיב צורה מסוימת מחלקים בצורות גאומטריות שונות.

חידות הרכבה מסוג אחר הן חידות אריזה, בהן הפותר צריך לארוז חלקים לתוך כלי מסוים - בדרך כלל מסגרת דו־ממדית, או קופסה חלולה עם פתחים. 

=== חידת מבוך ===
חידות שבהן על הפותר להעביר חפץ קטן ממקום אחד למקום אחר. חידות אלו יכולות להיות דו-ממדיות או תלת-ממדיות, גלויות או נסתרות. 

=== חידת זריזות ידיים ===
חידות זריזות ידיים דורשות מהפותר ריכוז וקואורדינציה. 

===חפץ בלתי אפשרי===

חידות שנראות בלתי אפשריות לקיום. 

בדרך כלל חידות אלה מגיעות בצורת בקבוק, שבו נמצאים המון חפצים. כדי לפתור את החידה צריך להוציא את החפצים האלה.

ישנם גם חפצים בלתי אפשריים שלא צריך לפתור בצורה רגילה - אלא רק להבין איך הכינו אותה.

==קישורים חיצוניים==

*
שלושת העקרונות של העם

[[סון יאט-סן, מפתח הפילוסופיה]]
שלושת העקרונות של העם (במנדרינית: &#19977;&#27665;&#20027;&#32681;) הוא שמה של פילוסופיה פוליטית, אשר פותחה על ידי סון יאט-סן כחלק מתוכנית להפוך את סין למדינה חזקה, חופשית, ומשגשגת. 

==העקרונות==
* עיקרון מִינדְזוּ – לאומיות. הכוונה במקור להיות המדינה חופשייה מכל עול אימפריאליסטי.

* עיקרון מִינצ'וּ'אֵן ("כוחו של העם") – דמוקרטיה. בעיני סון מהות הדמוקרטיה היא הקמת משטר חוקתי-דמוקרטי מערבי. לראייתו, הדמוקרטיה מורכבת משני חלקים עיקריים:
** כח הפוליטיקה: זהו כוחו של העם להביא לידי ביטוי את שאיפותיו הפוליטיות, בדומה לפרלמנט במדינות אחרות, והוא מיוצג על ידי הוועדה המכוננת של הרפובליקה.
** כח המשטר: זהו הכח לארגון המדינה. בנושא זה הרחיב סון את התפיסה החוקתית המערבית של שלוש זרועות השלטון ומערכת הבלמים והאיזונים על ידי התאמת העקרונות של השיטה לשיטה בת חמש זרועות שלטון שמקורה בשיטה הארגונית העתיקה שהייתה נהוגה בסין. "הזרוע המחוקקת", "הזרוע המבצעת" ו"הזרוע השופטת" הגיעו מהשיטה המערבית, ואילו "הזרוע המבקרת" (השקולה למבקר המדינה) ו"הזרוע הבוחנת" (השקולה לוועדת שירות המדינה) הגיעו מהשיטה הסינית המסורתית.

* עקרון מִינשֶנג ("רווחת העם") – עיקרון זה מתורגם לעיתים בפשטות כסוציאליזם למרות שממשלתו של צ'יאנג קאי שק השתדלה שלא לתרגמו ככזה. סון קבע את העיקרון בראותו בדמיונו מדינה מתועשת אשר אדמותיה מחולקות שווה בשווה בין החקלאים הסינים. סון, שהושפע מהוגה הדעות האמריקאי הנרי ג'ורג', חילק את רווחת האדם לארבעה תחומים עיקריים: מזון, ביגוד, דיור ותחבורה וראה בעיני רוחו משטר אידיאלי אשר ידאג לרווחת העם בכלל התחומים הללו.

----
שלושת העקרונות של העם הוא גם שמו הרשמי של ההמנון הלאומי של הרפובליקה הסינית.

==קישורים חיצוניים==

* 

קטגוריה:סין: היסטוריה
1609

__TOC__

== אירועים ==

== נולדו ==

== נפטרו ==
רבי יהודה ליווא בן בצלאל (1520-1609~[1]), המוכר בכינויו המהר"ל (מורנו הגדול רבי ליווא) מפראג (בספרות הגרמנית כונה "רבי לעוו הגבוה"), רב, פוסק הלכה, מקובל והוגה דעות דתי יהודי, מגדולי ישראל הבולטים בעת החדשה.

== לוח שנה ==







=== שנת 1609 לפי הלוח היוליאני ===


|}</div></div>


==קישורים חיצוניים==
1610

__TOC__

== אירועים ==

* קרב קלושינו - האיחוד הפולני-ליטאי הנהגת סטניסלב ז'ולקייבסקי מנצח את רוסיה הצארית בהנהגת וסילי שויסקי. ז'ולקייבסקי שולט על רוסיה בפועל וממנה תחתיו את מועצת שבעת בתי הבויארים, שאחד מהם הוא בית רומנוב. 

== נולדו ==

*אברהם הלוי אמיגו

== נפטרו ==

* ??- מורנו הרב רבי יעקב קאשטרו (נולד ב-1525)

== לוח שנה ==







=== שנת 1610 לפי הלוח היוליאני ===


|}</div></div>


==קישורים חיצוניים==
1614

__TOC__

== אירועים ==

כינוס אספת המעמדות האחרונה בצרפת עד 1789

== נולדו ==

== נפטרו ==

== לוח שנה ==







=== שנת 1614 לפי הלוח היוליאני ===


|}</div></div>


==קישורים חיצוניים==
1616

__TOC__

== אירועים ==
* הכנסייה הקתולית אסרה על הפצת ספרו של ניקולס קופרניקוס ועל אימוץ התאוריה ההליוצנטרית.

== נולדו ==

== נפטרו ==

== לוח שנה ==







=== שנת 1616 לפי הלוח היוליאני ===


|}</div></div>


==קישורים חיצוניים==
1618

__TOC__

== אירועים ==
[[תחריט המתאר את ההשלכה מהחלון בפראג 1618]]

== נולדו ==

== נפטרו ==

== לוח שנה ==







=== שנת 1618 לפי הלוח היוליאני ===


|}</div></div>


==קישורים חיצוניים==
1620

__TOC__

== אירועים ==
11 בנובמבר 1620 – ה[[מייפלאוור עוגנת בקייפ קוד, מסצ'וסטס]]

== נולדו ==

== נפטרו ==

== לוח שנה ==







=== שנת 1620 לפי הלוח היוליאני ===


|}</div></div>


==קישורים חיצוניים==
1622

__TOC__

== אירועים ==
1622 – [[טבח ג'יימסטאון. הטבח גרם לכך שמרבית המתיישבים האנגלים החלו להחשיב את כל הילידים כאויבים.]]

== נולדו ==

== נפטרו ==

== לוח שנה ==







=== שנת 1622 לפי הלוח היוליאני ===


|}</div></div>


==קישורים חיצוניים==
1623

__TOC__

== אירועים ==
* בנובמבר יצאה לאור בלונדון מהדורת הפוליו הראשונה של מחזות ויליאם שייקספיר 

== נולדו ==

== נפטרו ==

== לוח שנה ==







=== שנת 1623 לפי הלוח היוליאני ===


|}</div></div>


==קישורים חיצוניים==
1625

__TOC__

== אירועים ==

== נולדו ==

* 24 בספטמבר - יוהאן דה ויט, פוליטיקאי הולנדי (נפטר ב-1672)

== נפטרו ==

== לוח שנה ==







=== שנת 1625 לפי הלוח היוליאני ===


|}</div></div>


==קישורים חיצוניים==
1634

__TOC__

== אירועים ==

== נולדו ==

== נפטרו ==

אופיר אברהם סופרת רומנית 1589

== לוח שנה ==







=== שנת 1634 לפי הלוח היוליאני ===


|}</div></div>


==קישורים חיצוניים==
1635

__TOC__

== אירועים ==

* גוואדלופ הופכת לקולוניה צרפתית
* מרטיניק מיושבת לראשונה על ידי צרפתים

== נולדו ==

== נפטרו ==

== לוח שנה ==







=== שנת 1635 לפי הלוח היוליאני ===


|}</div></div>


==קישורים חיצוניים==
1637

__TOC__

== אירועים ==

* דקארט מפרסם את ספרו "מאמר על המתודה", בו מופיע בין השאר, חוק סנל ומערכת הצירים הקרטזית
* שרפה גדולה בבריסק מנוצלת על ידי הנוצרים לפגוע ביהודים

== נולדו ==

*אברהם אבלי הלוי גומבינר – המגן אברהם (נפטר ב-1683)

== נפטרו ==

== לוח שנה ==







=== שנת 1637 לפי הלוח היוליאני ===


|}</div></div>


==קישורים חיצוניים==
1649

__TOC__

== אירועים ==
1649 - [[צ'ארלס הראשון מלך אנגליה מוצא להורג]]

== נולדו ==
* ג'ון בלואו, מלחין ונגן עוגב אנגלי (נפטר ב-1708)

== נפטרו ==

== לוח שנה ==







=== שנת 1649 לפי הלוח היוליאני ===


|}</div></div>


==קישורים חיצוניים==

==הערות שוליים==
1651

__TOC__

== אירועים ==

== נולדו ==

== נפטרו ==
2 בספטמבר – קסם סולטן, הייתה האישה החזקה ביותר בהיסטוריה העות'מאנית ודמות בולטת בתקופת סולטנות הנשים. תפסה עמדת כוח והשפיעה על הפוליטיקה של האימפריה העות'מאנית כשנהייתה האסקי סולטאן כפילגש המועדפת של הסולטאן העות'מאני אהמט הראשון (1590-1617) וולידה סולטאן כאמו של מוראט הרביעי (1612-1640) ואבראהים הראשון (1615-1648), וכסבתו של מהמט הרביעי (1642-1693).

== לוח שנה ==







=== שנת 1651 לפי הלוח היוליאני ===


|}</div></div>


==קישורים חיצוניים==
1653

__TOC__

== אירועים ==
2 בפברואר 1653 – ייסוד העיר ניו אמסטרדם

== נולדו ==

== נפטרו ==

== לוח שנה ==







=== שנת 1653 לפי הלוח היוליאני ===


|}</div></div>


==קישורים חיצוניים==
1655

__TOC__

== אירועים ==
ב-1655 [[כריסטיאן הויגנס מגלה את טיטאן, הירח הגדול ביותר של שבתאי]]

== נולדו ==

== נפטרו ==

== לוח שנה ==







=== שנת 1655 לפי הלוח היוליאני ===


|}</div></div>


==קישורים חיצוניים==
1658

__TOC__

== אירועים ==

== נולדו ==

*17 בינואר – שמשון ורטהיימר, יהודי החצר של קיסרי אוסטריה (נפטר ב-1724)

== נפטרו ==

== לוח שנה ==







=== שנת 1658 לפי הלוח היוליאני ===


|}</div></div>


==קישורים חיצוניים==
1660

__TOC__

== אירועים ==

* יסוד החברה המלכותית של לונדון לשיפור הידע במדעי הטבע, זוהי אגודה מדעית הפעילה ברציפות מאז אותה שנה, ומשמשת כאקדמיה למדעים של בריטניה. היא מהווה את אחת האגודות המדעיות הוותיקות והמשפיעות ביותר בעולם.
== נולדו ==

== נפטרו ==

== לוח שנה ==







=== שנת 1660 לפי הלוח היוליאני ===


|}</div></div>


==קישורים חיצוניים==
1661

1661 היא שנה פלינדרומית, היחידה במאה ה-17. השנה הפלינדרומית הקודמת לה היא 1551, והבאה אחריה היא 1771.
__TOC__

== אירועים ==

== נולדו ==
* גיום פרנקו אנטון, המרקיז דה לופיטל, מתמטיקאי צרפתי (נפטר ב-1704)
*הרב יעקב ריישר

* 

== נפטרו ==

== לוח שנה ==







=== שנת 1661 לפי הלוח היוליאני ===


|}</div></div>


==קישורים חיצוניים==
1666

1666 היא שנת הפלאות המקורית.
__TOC__

== אירועים ==
[[השריפה הגדולה של לונדון. ציור משנת 1666]]
* אייזק ניוטון השוהה בביתו בוולסתרופ בשל מגפת הדבר עורך ניסויים שונים באופטיקה והוגה רעיונות שהובילו לחשבון האינפיניטסימלי וחוקי התנועה
*משיח השקר שבתי צבי נאסר על ידי העותמאנים ומתאסלם. אירוע זה הביא לטלטלה רחבת היקף בעולם היהודי כולו.

== נולדו ==

== נפטרו ==
* 22 בינואר - שאה ג'האן, המלך המוגולי החמישי (נולד ב-1562)

== לוח שנה ==







=== שנת 1666 לפי הלוח היוליאני ===


|}</div></div>


==קישורים חיצוניים==
1669

__TOC__

== אירועים ==

הר הגעש אטנה התפרץ ופגע בעשר עיירות ובעיר קטניה באיטליה.

== נולדו ==

== נפטרו ==

== לוח שנה ==







=== שנת 1669 לפי הלוח היוליאני ===


|}</div>


==קישורים חיצוניים==
1678

__TOC__

== אירועים ==

== נולדו ==
אנטוניו ויוואלדי, 1678 - [[1741]]

* 3 במאי – אמארו פרגו, פריבטיר וסוחר ספרדי (נפטר ב-1747)

== נפטרו ==

== לוח שנה ==







=== שנת 1678 לפי הלוח היוליאני ===


|}</div></div>


==קישורים חיצוניים==
1682

__TOC__

== אירועים ==

* 15 בספטמבר – שביט היילי מגיע לפריהליון

== נולדו ==

== נפטרו ==

== לוח שנה ==







=== שנת 1682 לפי הלוח היוליאני ===


|}</div></div>


==קישורים חיצוניים==